Petrus Veronensis
Vide etiam paginam discretivam: Petrus Martyr. Petrus Veronensis, saepe Petrus Martyr dictus (natus Veronae anno fere 1206; necatus die 6 Aprilis 1252) fuit Dominicanus et inquisitor. Fuit alumnus Universitatis Bononiensis ubi anno 1220, a Dominico ipso suasus, in Ordinem Praedicatorum receptus est. Inquisitor Lombardiae a papa Innocentio IV anno 1251 creatus est; anno insequenti ob Catharorum inimicitiam necatus est a Carino Balsamensi, qui ipse postea se Ordini Praedicatorum adiunxit.